OpenLLM-France/wikimedia huggingface dataset:
# Columbia (Dakota del Sud)

Columbia és una població dels Estats Units a l'estat de Dakota del Sud. Segons el cens del 2017 tenia 141 habitants.

## Demografia

Segons el cens del 2000, Columbia tenia 140 habitants, 65 habitatges, i 39 famílies. La densitat de població era de 34,2 habitants per km².
Dels 65 habitatges en un 26,2% hi vivien nens de menys de 18 anys, en un 50,8% hi vivien parelles casades, en un 7,7% dones solteres, i en un 38,5% no eren unitats familiars. En el 36,9% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,1% tenia menys de 18 anys, un 7,9% entre 18 i 24, un 27,1% entre 25 i 44, un 25% de 45 a 60 i un 17,9% 65 anys o més.
L'edat mediana era de 41 anys. Per cada 100 dones de 18 o més anys hi havia 91,2 homes.
La renda mediana per habitatge era de 23.125 $ i la renda mediana per família de 27.813 $. Els homes tenien una renda mediana de 30.000 $ mentre que les dones 21.000 $. La renda per capita de la població era de 17.967 $. Entorn del 10,6% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «http://www.city-data.com/city/Columbia-South-Dakota.html#». [Consulta: 16 febrer 2020].
* 1 2 3 «Fact Sheet- Columbia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Columbia». American Fact Finder. Oficina del Cens dels Estats Units, 12-01-2010.
# Saint-Prix

«Saint-Prix» té aquests significats:
* Saint-Prix (Alier), municipi al departament d'Alier (regió d'Alvèrnia-Roine-Alps, França)
* Saint-Prix (Ardèche), municipi al departament d'Ardecha (Alvèrnia-Roine-Alps)
* Saint-Prix (Saona i Loira), municipi al departament de Saona i Loira (regió de Borgonya - Franc Comtat, França)
* Saint-Prix (Val-d'Oise), municipi al departament de la Vall de l'Oise (regió d'Illa de França)
* Saint-Prix-lès-Arnay, municipi al departament de la Costa d'Or (Borgonya - Franc Comtat)
* Talus-Saint-Prix, municipi al departament del Marne (regió de Gran Est, França)
# San Martín del Valledor

San Martín del Valledor, o Samartín en asturià, és una parròquia i un poble del conceyu asturià d'Allande. Té una superfície de 54,4 km² i una població de 83 habitants (INE Arxivat 2016-03-03 a Wayback Machine., 2011) repartides en els 14 nuclis que la formen.
El seu codi postal és el 33887.

## Nuclis de població

Segons el nomenclàtor de 2011, la parròquia està formada per:
* Aguanes (mas) - 6 habitants
* Busvidal (mas) - 17 habitants
* Coba (Allande) (casería) - 1 habitants
* Cornollo (poble) - 6 habitants
* El Engertal (llogaret) - 4 habitants
* La Furada (mas) - 4 habitants
* Paradas (mas) - 3 habitants
* El Provo (mas) - deshabitada
* Robledo (aldea) - 1 habitant
* Rubieiro (mas) - deshabitada
* Salcedo (mas) - 5 habitants
* San Martín del Valledor (poble) - deshabitada. Es troba a 480 msnm en el vessant oriental del cordal de Berducedo, a 31 km de Pola de Allande.
* Tremado (poble) - 19 habitants
* Villasonte (llogaret) - 17 habitants
# Espirògraf

L'espirògraf és una joguina de dibuix geomètric que permet traçar corbes matemàtiques estil ruleta, tècnicament conegudes com a hipotrocoide i epitrocoide. Va ser desenvolupat per l'enginyer britànic Denys Fisher i venut per primera vegada el 1965.
En computació, la idea es pot ampliar de forma recursiva per generar un espirògraf fractal, on el cercle generatiu actua a la vegada de cercle directiu d'un de més petit, i així successivament generant cada vegada més detall en el traç final d'una manera similar a les sèries de Fourier complexes. Dit d'una altra manera, un espirògraf bàsic de dos cercles (l'immòbil, anomenat directiu, i el que fa la rotació, anomenat generatiu) es pot considerar el cas més simple d'una família de corbes trocoides.

## Base matemàtica

Es necessiten definir varis de paràmetres per construir un espirògraf; el nombre total de cercles directius (n), la ratio entre els radis dels diferents cercles (m), la ratio entre la velocitat de gir dels diferents cercles (k), i la distància de cada cercle (d) respecte el centre de l'anterior.
El radi del cercle actual es calcula utilitzant la ratio descrita, $r_{i}=r_{i-1}*m$.
La distància del cercle actual respecte el centre es calcula tenint en compte el radi del cercle anterior i el del cercle actual, $d_{i}={r_{i-1} \over 2}\pm {r_{i} \over 2}$, aplicant la suma en el cas de l'epitrocoide i la resta en el de l'hipotrocoide.
La velocitat de gir es calcula partint de la velocitat de gir del cercle anterior i aplicant una ratio constant. Aquesta ratio és gairebé sempre negativa, és a dir, la direcció de rotació va alternant-se a cada cercle.
La fórmula més bàsica seria $v_{i}=v_{i-1}*k_{i}$. Aquesta velocitat és la que s'utilitza per actualitzar l'angle $\theta _{i}$.
Obtenim la posició de cada cercle:
    $Px_{i}=Px_{i-1}+d_{i}*\cos(\theta _{i})$
    $Py_{i}=Py_{i-1}+d_{i}*\sin(\theta _{i})$
Aquesta posició de l'últim cercle serà la utilitzada per aplicar el traçat final de l'espirògraf.
Exemple en pseudocodi:

## Bibliografia

* Maurer, Peter M. «A Rose is a Rose...». The American Mathematical Monthly, 94, 7, 1987, pàg. 631-645 [Consulta: 24 octubre 2021].

## Enllaços externs

* Fractal Spirograph dins de la col·lecció Benice Equation - Spirograph - Exemples d'espirògrafs fractals
* Fractal Spirograph Identification (anglès) - Fórmules i exemples per generar espirògrafs fractals
* Polar Coordinate Fractal (anglès) - Exemple d'aplicació en pseudocodi.
* David Oliphant, Spirograph - Versió interactiva feta amb Javascript.
# Distribució khi quadrat inversa escalada

La distribució khi quadrat inversa escalada és la distribució per a x = 1/s$^2$, on s$^2$ és una mitjana mostral dels quadrats de ν variables aleatòries normals independents que tenen mitjana 0 i variància inversa 1/σ$^2$ = τ$^2$. Per tant, la distribució està parametritzada per les dues quantitats ν i τ$^2$, anomenades el nombre de graus de llibertat khi quadrat i el paràmetre d'escala, respectivament.
Aquesta família de distribucions de distribució khi quadrat inversa escalada està estretament relacionada amb altres dues famílies de distribució, les de la distribució khi quadrat inversa i la distribució gamma inversa. En comparació amb la distribució khi quadrat inversa, la distribució khi quadrat inversa escalada té un paràmetre addicional τ$^2$, que escala la distribució horitzontalment i verticalment, que representa la variància inversa del procés subjacent original. A més, la distribució khi quadrat inversa escalada es presenta com la distribució de la inversa de la mitjana de les desviacions al quadrat de ν, en lloc de la inversa de la seva suma. Les dues distribucions tenen doncs la relació que si
$X\sim {\mbox{Scale-inv-}}\chi ^{2}(\nu ,\tau ^{2})$ aleshores
${\frac {X}{\tau ^{2}\nu }}\sim {\mbox{inv-}}\chi ^{2}(\nu )$
En comparació amb la distribució gamma inversa, la distribució khi quadrat inversa escalada descriu la mateixa distribució de dades, però utilitzant una parametrització diferent, que pot ser més convenient en algunes circumstàncies. Concretament, si
$X\sim {\mbox{Scale-inv-}}\chi ^{2}(\nu ,\tau ^{2})$ aleshores
$X\sim {\textrm {Inv-Gamma}}\left({\frac {\nu }{2}},{\frac {\nu \tau ^{2}}{2}}\right)$
Qualsevol forma es pot utilitzar per representar la distribució d'entropia màxima per a un primer moment invers fix $(E(1/X))$ i primer moment logarítmic $(E(\ln(X))$.

## Referències

* ↑ Team, Stan Development. 16.4 Scaled Inverse Chi-Square Distribution | Stan Functions Reference (en anglès). https://mc-stan.org.
* ↑ «Chi-square inverse cumulative distribution function - MATLAB chi2inv» (en anglès). https://www.mathworks.com.+[Consulta: 17 abril 2023].
* ↑ «R: (Scaled) Inverse Chi-Squared Distribution» (en anglès). https://search.r-project.org.+[Consulta: 17 abril 2023].
* ↑ «sampling - Sample from a Normal-Inverse-Chi-Squared distribution» (en anglès). https://stats.stackexchange.com.+[Consulta: 17 abril 2023].
# Gneu Sicini (pretor 183 aC)

Gneu Sicini (en llatí: Cnaeus Sicinius) va ser un magistrat romà del segle ii aC. Formava part de la gens Sicínia, una antiga família romana d'origen plebeu.
Si seguim el seu cursus honorum, va ser edil l'any 185 aC, i després. l'any 184 aC va ser candidat a pretor per cobrir la vacant deixada a la seva mort pel pretor Gai Decimi Flau, però no en va sortir elegit. Als comicis de l'any 183 aC va ser finalment escollit i el 182 aC era propretor a Sardenya.
Probablement és la mateixa persona que va ser un dels Triumviri coloniae deducendae per la fundació de la colònia de Luna l'any 177 aC.

## Referències

* ↑ Titus Livi. Ab Urbe Condita XXXIX,39 i XLI,13

## Bibliografia

Smith, William (editor). A Dictionary of Greek and Roman Biography and Mythology (en anglès), 1870, pàg. 816b (v. 3).
# Columbia (Maryland)

Columbia és una concentració de població designada pel cens dels Estats Units a l'estat de Maryland. Segons el cens del 2000 tenia 88.254 habitants.

## Demografia

Segons el cens del 2000, Columbia tenia 88.254 habitants, 34.199 habitatges i 23.118 famílies. La densitat de població era de 1.236,4 habitants per km².
Dels 34.199 habitatges en un 35,9% hi vivien nens de menys de 18 anys, en un 53,4% hi vivien parelles casades, en un 11,2% dones solteres, i en un 32,4% no eren unitats familiars. En el 25,6% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,3% tenia menys de 18 anys, un 6,7% entre 18 i 24, un 34,1% entre 25 i 44, un 25,5% de 45 a 60 i un 7,5% 65 anys o més.
L'edat mediana era de 36 anys. Per cada 100 dones de 18 o més anys hi havia 88,7 homes.
La renda mediana per habitatge era de 71.524 $ i la renda mediana per família de 83.753 $. Els homes tenien una renda mediana de 60.498 $ mentre que les dones 41.501 $. La renda per capita de la població era de 32.833 $. Entorn del 3,4% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Columbia». American Fact Finder. Oficina del Cens dels Estats Units, 12-01-2010.
# Leptodactylodon ovatus

Leptodactylodon ovatus és una espècie de granota que viu al Camerun i Nigèria.
Està amenaçada d'extinció per la pèrdua del seu hàbitat natural.

## Referències

* Amiet, J.-L. 2004. Leptodactylodon ovatus. Llista Vermella d'Espècies Amenaçades de la UICN 2006. Consulta: 18 de gener de 2008.
# Solà de la Coma d'Orient

El Solà de la Coma d'Orient és una solana del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria dels Masos de la Coma.
Està situada al nord de la Coma d'Orient, al nord-est dels Masos de la Coma. La travessen, de nord a sud, les canals del Roure i de l'Esparra. És a la dreta del barranc de la Coma d'Orient.

## Enllaços externs

* Institut Cartogràfic de Catalunya; cal fer dos passos d'aproximació
# Driouch

Driouch o Eddriwesh (en àrab الدريوش, ad-Drīwūx; en amazic ⴷⵔⵉⵡⵛ) és un municipi de la província de Driouch, a la regió de L'Oriental, al Marroc. Segons el cens de 2014 tenia una població total de 14.741 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tuvo la culpa Adán

Tuvo la culpa Adán és una pel·lícula espanyola dirigida per Juan de Orduña en 1944, basada en la novel·la homònima de Luisa-María Linares.

## Argument

Els Olmedo són una família d'homes que han jurat odi etern a les dones perquè no poden oblidar l'humiliació que una d'elles va provocar Nazario en deixar-lo plantat a la porta de l'església. No obstant això, ara el jove Adán està disposat a trencar aquesta promesa perquè s'ha enamorat de la bella Nora.

## Repartiment

* Rafael Durán
* Luchy Soto
* Juan Espantaleón - Nazario
* Guadalupe Muñoz Sampedro
* María Esperanza Navarro - Nora
* Juan Calvo - Adán
* Consuelo de Nieva
* Xan das Bolas
* Antonio Riquelme
* Joaquín Roa
* Matilde Muñoz Sampedro

## Referències

* ↑ Tuvo la culpa Adán a Cervantes Virtual
* ↑ tuvo la culpa Adán a decine21.com
* ↑ Tuvo la culpa Adán a la Filmoteca de Catalunya

## Enllaços externs

* Tuvo la culpa Adán a YouTube
# Naomi Kawase

Naomi Kawase (japonès: 河瀨 直美) (Nara, 30 de maig de 1969) és una cineasta japonesa, coneguda sobretot per haver escrit i dirigit Una pastisseria a Tòquio (2015).

## Trajectòria

Les seves primeres pel·lícules documentals, Ni tsutsumarete («Als seus braços», 1992) i Katatsumori («Cargol», 1994), se centren respectivament en la cerca del pare que l'havia abandonat quan era nena i en el retrat de la bestia amb qui la cineasta va conviure, de qui filma els rituals de vida i de vellesa.
Al Festival Internacional de Cinema de Sant Sebastià 2010 va presentar el documental Genpin, una reflexió al voltant del part natural i de la relació entre plaer, infantament i mort. El 2016 Kawase va ser la presidenta dels jurats Cinéfondation i de curtmetratges del 69è Festival Internacional de Cinema de Canes.

## Referències

* ↑ González, Rodrigo. «La pandemia ha permitido que la humanidad vuelva a conectarse entre sí, a través de la tecnología», 03-07-2020. [Consulta: 21 desembre 2023].
* ↑ «'Hacia la luz': Naomi Kawase y el cine para invidentes» (en espanyol europeu). Fotogramas, 23-10-2017. [Consulta: 21 desembre 2023].
* ↑ Insausti, Mikel. «Naomi Kawase frente a la maternidad» (en castellà). Naiz, 05-08-2021. [Consulta: 21 desembre 2023].
* ↑ «Naomi Kawase». web. Centre de Cultura Contemporània de Barcelona (CC-BY-SA via OTRS). [Consulta: 21 juliol 2020].
* ↑ «Naomi Kawase to Preside Over Cannes Cinefondation, Short Film Jury». [Consulta: 21 juliol 2020].
# Étalle

* Aquest article tracta sobre la localitat belga. Vegeu-ne altres significats a «Étalle (França)».
Étalle (en lorenès Etåle) és un municipi belga de la província de Luxemburg a la regió valona. Comprèn les seccions de Buzenol, Chantemelle, Étalle, Sainte-Marie-sur-Semois (amb Fratin), Vance i Villers-sur-Semois.
# Aichryson divaricatum

Aichryson divaricatum és una espècie de planta del gènere Aichryson de la família de les Crassulaceae.

## Taxonomia

Aichryson divaricatum (Aiton) Praeger va ser descrita per Robert Lloyd Praeger i publicada a An Account of the Sempervivum group. London. 125 (1932).

### Etimologia

* divaricatum : epítet llatí que significa 'escampada'.

## Referències

* ↑ «Aichryson divaricatum (Aiton) Praeger». International Plant Names Index.
* ↑ List of descriptive plant epithets
# Leptodactylodon ornatus

Leptodactylodon ornatus és una espècie de granota que viu al Camerun.
Està amenaçada d'extinció per la pèrdua del seu hàbitat natural.

## Referències

* Amiet, J.-L. 2004. Leptodactylodon ornatus. Llista Vermella d'Espècies Amenaçades de la UICN 2006. Consulta: 18 de gener de 2008.
# Solà de la Muntanya d'Erinyà

El Solà de la Muntanya d'Erinyà, és una solana del terme municipal de Conca de Dalt, al Pallars Jussà, a l'antic terme de Toralla i Serradell, en territori del poble d'Erinyà.
Està situat a l'esquerra del barranc de la Torre, al sud de la Coma i del Clot de la Coma i al nord del Bosc de Serradell. És tot el vessant meridional del contrafort de llevant de la Capcera i del serrat de Camporan. També és al nord-est de la Muntanya de Sant Aleix i al nord del Serrat del Ban.

## Enllaços externs

* Institut Cartogràfic de Catalunya; cal fer un pas d'aproximació
# Driss Bamous

Driss Bamous (àrab: إدريس باموس) (Berrechid, 15 de desembre de 1942 - Rabat, 16 d'abril de 2015) fou un futbolista marroquí de la dècada de 1960.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a FAR Rabat.

## Referències

* ↑ «Décès à Rabat de l'ancien président Driss Bamous» (en francès). Le Matin, 17-04-2015.
* ↑ «Driss Bamoos Biography and Statistics». Sports Reference. Arxivat de l'original el 5 juny 2010. [Consulta: 29 agost 2009].
* ↑ Driss Bamous Fitxa i estadístiques a la FIFA
* ↑ «Kanabi et Bamous prennent des galons» (en francès). La Gazette Du Maroc, 01-04-2003. Arxivat de l'original el 28 gener 2013. [Consulta: 29 agost 2009].
* ↑ «Meilleur joueur des 50 dernières années 14 Marocains en lice» (en francès). Le Matin, 13-10-2006. Arxivat de l'original el 16 juliol 2011. [Consulta: 29 agost 2009].
* ↑ Driss Bamous a National-Football-Teams.com (anglès)
# Tuvok

Tuvok, interpretat per Tim Russ, és un personatge fictici de la sèrie de televisió Star Trek: Voyager. És el primer vulcanià de raça negra vist a Star Trek. A la USS Voyager, és el cap de seguretat i oficial tàctic.
Tuvok va néixer a mitjan segle XXIII a Vulcanis, una colònia lunar vulcaniana.
# Naomi Azuma

Naomi Azuma (東直己, Azuma Naomi; Sapporo, 12 d'abril de 1956 -) és un novel·lista de Sapporo, a Hokkaidō, Japó. Està especialitzat en la novel·la sòrdida de detectius, anomenada hardboiled.
Va estudiar a la seua joventut a l'escola secundària del districte de Shiroishi, a Sapporo, de la qual es graduà. També es graduà de batxillerat a l'escola est de Sapporo. Posteriorment va estudiar, tant a la Universitat de Comerç d'Otaru com a la facultat de literatura de la Universitat de Hokkaidō, però mai finalitzà els seus estudis a cap de les dues institucions. Després de deixar la universitat, Azuma va tindre diferents ocupacions com a obrer en la construcció de carreteres, enganxador de cartells, treballador de karaoke i redactor d'una revista local. Començà a escriure novel·les per a la revista literaria local "Literatura Septentrional" (北方文芸, Hoppō Bungei), sent en 1987 quan seria promocionada una de les seues novel·les publicades a la revista per altra revista literària de nivell nacional: la Bungakukai. L'any 1992 debutà com a escriptor professional amb la publicació de la novel·la "El detectiu és al bar" (探偵はバーにいる, Tantei wa Bā ni iru). Desde llavors, ha publicat diverses novel·les, la majoria d'elles enmarcades en sèries, com la del "detectiu de Susukino". A més de novel·les i assajos, Azuma va publicar un llibre sobre l'experiència pròpia dins d'una pressò anomenat "Sapporo keimusho 4-paku 5-nichi taiken ki" (札幌刑務所4泊5日体験記). L'any 2001, el seu llibre "Zankō" (残光) va guanyar el 54é Premi d'Autors de Misteri del Japó. Nascut i resident a Sapporo, capital de Hokkaidō, moltes de les obres d'Azuma estàn inspirades en aquesta regió del Japó i ell mateix ha estat col·laborador de programes de televisions locals com ara la Radiodifusió Cultural de Hokkaidō (uhb). La seua saga del detectiu de Susukino va esdevindre una sèrie de pel·lícules començada l'any 2011 i amb l'actor Yō Ōizumi interpretant el paper principal. L'any 2020, la seua primera novel·la fou traduïda al francés.

## Obres

* "探偵はバーにいる", Tantei wa Bā ni iru (1992)
* "バーにかかってきた電話", Bā ni kakatte kita denwa (1993)
* "消えた少年", Kieta Shōnen (1994)
* "フリージア", Freesia (1995)
* "向う端にすわった男", Mukō tan ni suwatta otoko (1996)
* "探偵はひとりぼっち", Tantei wa hitoribotchi (1998)
* "残光", Zankō (2000)
* "探偵は吹雪の果てに", Tantei wa fubuki no hate ni (2001)
* "駆けてきた少女", Kakete kita shōjo (2004)
* "ライト・グッドバイ", Light Goodbye (2005)
* "探偵、暁に走る", Tantei, akatsuki ni hashiru (2007)
* "疾走", Shissō (2008)
* "旧友は春に帰る", Kyūyū wa haru ni modoru (2009)
* "半端者 -はんぱもん-", Hanpasha -Hanpamon- (2011)
* "猫は忘れない", Neko wa wasurenai (2011)

## Referències

* ↑ https://www.babelio.com/auteur/Azuma-Naomi/543853
* ↑ http://www.mystery.or.jp/prize/detail/10542
* ↑ https://www.imdb.com/name/nm1126978/
* ↑ https://www.babelio.com/livres/Naomi-Le-detective-est-au-bar/1232839
# Aichryson porphyrogennetos

Aichryson porphyrogennetos és una espècie de planta del gènere Aichryson de la família de les Crassulaceae.

## Taxonomia

Aichryson porphyrogennetos Bolle va ser descrita per Carl (Karl) Augus Bolle i publicada a Bonplandia 7: 243. 1859.

### Etimologia

* porphyrogennetos : epítet de la paraula grega πορφυρογέννητος, que significa 'nascut en la porpra', designació del fill de l'emperador.

## Referències

* ↑ «Aichryson porphyrogennetos Bolle». International Plant Names Index.
* ↑ «Porphyrogennetos». Oxford Reference.
# Spišské Podhradie

Spišské Podhradie és una ciutat d'Eslovàquia. Es troba a la regió de Prešov, al nord del país.

## Història

D'ençà el segle xii ja hi havia una comunitat instal·lada als peus del castell de Spiš. Cap a la meitat del segle xiii la vila esdevingué independent del castell. La primera menció escrita data del 1174 amb el nom de Suburbium. El 1279 la vila s'anomenà Fanum St. Mariae. De seguida es beneficià del desenvolupament de la regió de Spiš amb la impulsió dels migrants de Saxe. El títol de ciutat li fou concedit el 1321 amb el nom de Villa Saxorum. La prosperitat perdurà fins al segle xv, gràcies al comerç i a les indústries d'artesans. La ciutat formà part del Regne d'Hongria fins a la proclamació de la república el 1918.

## Ciutats agermanades

* Głogów Małopolski, Polònia
* Pinetop-Lakeside, Arizona, EUA
* Show Low, Arizona, EUA
* Vrbové, Eslovàquia

## Galeria d'imatges

* Spišské Podhradie
* Spišské Podhradie
* Castell de Spiš
# Lexington (Oregon)

Lexington és una població dels Estats Units a l'estat d'Oregon. Segons el cens del 2000 tenia 263 habitants.

## Demografia

Segons el cens del 2000, Lexington tenia 263 habitants, 102 habitatges, i 72 famílies. La densitat de població era de 247,7 habitants per km².
Dels 102 habitatges en un 29,4% hi vivien nens de menys de 18 anys, en un 64,7% hi vivien parelles casades, en un 4,9% dones solteres, i en un 29,4% no eren unitats familiars. En el 20,6% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,3% tenia menys de 18 anys, un 6,8% entre 18 i 24, un 28,1% entre 25 i 44, un 24,7% de 45 a 60 i un 16% 65 anys o més.
L'edat mediana era de 42 anys. Per cada 100 dones de 18 o més anys hi havia 103,1 homes.
La renda mediana per habitatge era de 43.125$ i la renda mediana per família de 50.625$. Els homes tenien una renda mediana de 37.969$ mentre que les dones 24.688$. La renda per capita de la població era de 23.152$. Aproximadament el 6,7% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010.
# Geferson

Geferson Cerqueira Teles (nascut el 13 de maig de 1994), conegut com a Geferson, és un jugador professional de futbol brasiler que juga amb l'Internacional com a lateral esquerre.